ความสำคัญของกล้องวงจรปิด – สาระน่ารู้ สุขภาพความงาม สถานที่ท่องเที่ยว และที่อยู่อาศัย
เชื่อว่าหลายคนคงจะกังวลเรื่องบ้านหากต้องเดินทางไปยังต่างจังหวัดหรือต่างประเทศเป็นเวลานาน เนื่องจากบ้านเป็นทรัพย์สินที่มีค่ามากที่สุดสำหรับชีวิตทุกคน ทั้งยังมีสินทรัพย์อีกมากมายที่มีมูลค่ามหาศาลเก็บไว้อยู่ภายในบ้าน แม้แต่ข้าวของเครื่องใช้ต่าง ๆ ต่างก็มีมูลค่าเช่นเดียวกัน ดังนั้นการจะต้องทิ้งบ้านไว้ท่ามกลางความเสี่ยงในการเกิดโจรกรรมคงจะทำให้การเดินทางเป็นไปอย่างไม่มีความสุข วิธีการที่จะช่วยให้เราสามารถวางใจในการทิ้งบ้านเอาไว้นั่นก็คือ การติดตั้งกล้องวงจรปิดให้เป็นผู้สอดส่องดูแล
การเลือกใช้กล้องวงจรปิดมาเป็นตัวช่วยในการสอดส่องดูแลบ้านของเราเมื่อเราไม่อยู่นั้นเป็นทางเลือกที่ดีที่สุด เนื่องจากกล้องวงจรปิดในปัจจุบันนั้นสามารถจับภาพได้รอบทิศทางของบ้าน เพียงแค่การติดตั้งกล้องวงจรปิดเอาไว้ เราก็จะสามารถเฝ้าระวังความเคลื่อนไหวบริเวณรอบ ๆ บ้านแบบเรียลไทม์ได้ผ่านทางสมาร์ทโฟน ซึ่งเป็นการส่งสัญญาณภาพแบบออนไลน์ผ่านระบบอินเตอร์เน็ต
โดยที่กล้องวงจรปิดในปัจจุบันนั้นยังมีการส่งสัญญาณเสียงเพื่อให้เราสามารถได้ยินทุกการเคลื่อนไหว หากมีสิ่งใดแปลกปลอมเข้ามาในบริเวณบ้านได้ เรียกได้ว่ากล้องวงจรปิดจะช่วยรักษา เฝ้าระวัง และยังช่วยทำงานผ่านระบบอัตโนมัติที่ให้ประโยชน์เหมือนตาระยะไกลของเราในการเฝ้ามองผ่านตัวเซ็นเซอร์กล้องวงจรปิด ซึ่งเราสามารถใช้การควบคุมการทำงานของกล้องผ่านสมาร์ทโฟนเพื่อควบคุมระบบอัตโนมัติก็ได้เช่นกัน และหากเกิดเหตุการณ์โจรกรรมเกิดขึ้น กล้องวงจรปิดนี้เองที่จะเป็นตัวพยานชั้นดีที่จะเก็บหลักฐานในการกระทำผิดกฎหมาย เพราะวิดีโอที่กล้องวงจรปิดได้บันทึกเอาไว้จะเป็นหลักฐานที่สำคัญที่ใช้ในการจับกุมตัวคนร้ายได้อยู่หมัด เนื่องจากกล้องวงจรปิดนั้นสามารถใช้เป็นหลักฐานได้ทั้งภาพและเสียง ซึ่งจะได้ภาพของคนร้ายที่คมชัดเพื่อเป็นประโยชน์ต่อการสืบคดีของตำรวจที่ต้องการภาพวิดีโอที่บันทึกได้หลักฐานอื่น ๆ เช่น การบอกเล่า หรือการบันทึกเสียงของเพื่อนบ้าน ซึ่งจะช่วยให้เราอุ่นใจได้มากยิ่งกว่าหากเกิดเหตุร้ายต่อบ้านของเรา
นอกจากนี้การติดตั้งกล้องวงจรปิดยังเป็นประโยชน์ต่อการตรวจสอบความเรียบร้อยและความปลอดภัยของสมาชิกทุกคนภายในบ้าน โดยเฉพาะคนเฒ่าคนแก่ที่อาจจะประสบอุบัติเหตุขึ้นได้โดยไม่คาดคิด การสอดส่องดูแลความปลอดภัยผ่านสัญญาณกล้องวงจรปิดที่ส่งตรงไปยังสมาร์ทโฟนได้ทุกที่ จึงจะช่วยให้เราสามารถช่วยเหลือหากเกิดเหตุฉุกละหุกได้อย่างทันควัน
กล้องวงจรปิดนั้น ยังมีประโยชน์ไม่ใช่เพื่อติดตั้งที่บริเวณตัวบ้าน แต่ยังมีประโยชน์ต่อการสอดส่องดูแลภายในโรงจอดรถ โรงงาน หรือบริเวณที่เราต้องการเฝ้าระวังเป็นพิเศษได้อีกด้วย ฉะนั้นการติดตั้งกล้องวงจรปิดเอาไว้จึงจะช่วยให้เราสามารถวางใจได้ไม่ว่าจะอยู่ที่ใดก็ตาม
Cr. http://www.bkkcctv.com
cctv, กล้องวงจรปิด, ความสำคัญของกล้องวงจรปิด Previous post